Jalan Negeri Kedah K455

Jalan Negeri Kedah K455 (Jalan Pekan Yan–Titi Hayun, Jalan Masjid atau Jalan Titi Hayun) ialah jalan negeri timur-barat yang terletak di bahagian selatan Daerah Yan, dalam negeri Kedah, Malaysia. Jalan negeri ini bermula di K1 (Jalan Pantai Barat Kedah) di Bandar Yan ke kaki Gunung Jerai di Taman Eko Rimba Titi Hayun, dengan panjang jajarannya mencecah .

Gambaran keseluruhan 
Jalan Negeri K455 bermula sebagai kilometer sifar di pusat pentadbiran Daerah Yan iaitu di Bandar Yan, hanya utara dari jambatan Sungai Yan Besar dan Median Niaga Pekan Yan. K455 akan melalui kawasan komersial dan petempatan kecil berjenis kampung. K455 akan bersimpang dengan jalan tanpa nama ke Jalan Pegawai dan Perpustakaan Awam Pekan Yan. Sebelum melengkok sedikit ke timur laut, K455 akan melalui Masjid Jamek Badlishah Pekan Yan dan Rumah Badan Usaha Didikan Anak Yatim (BUDI) Negeri Kedah, lalu membuat lintasan pertamanya dengan Sungai Yan Besar (atau Sungai Yan sahaja). Jajaran K455 dari simpang K1 ke Jambatan Sungai Yan Besar dikenali sebagai Jalan Masjid oleh penduduk sekitar. K455 akan diteruskan dengan nama Jalan Titi Hayun, disamping menelusuri kawasan perkampungan Kampung Acheh, Kampung Dusun Manggis dan Kampung Padang China. Sebelum tamat, K455 akan membuat lintasan keduanya dengan Sungai Dusun Mambang, lalu bersimpang secara simpang empat dengan K458. K455 akan tamat di kawasan Taman Eko Rimba Titi Hayun di Kampung Titi Hayun.

Secara keseluruhannya, kesemua jajaran Jalan Negeri K455 yang telah diwarta terletak dalam kawasan pentadbiran Mukim Yan. Bagi untuk perkhidmatan penyelanggaran jalan, K455 terletak di Zon 3 selian JKR Daerah Yan. K454 merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Yan, melalui Kerajaan Negeri Kedah. K455 dikenali sebagai Jalan Pekan Yan/Kampung Acheh/Titi Hayun dalam Sistem Maklumat Rekod-Rekod Jalan Raya Malaysia (MARRIS).

Persimpangan utama 
Kesemua bahagian jalan negeri ini terletak di Daerah Yan, Kedah, Malaysia.

|-

Lihat juga 
 Senarai jalan negeri di Kedah

Rujukan

Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

455